**Na temelju članka 98.Zakona o odgoju i obrazovanju u osnovnoj i srednjoj školi („NN“, br.87/08., 86/09., 92/10., 105/10., 90/11., 16/12., 86/12., 94/13., 152/14., 07/17. i 68/18 ) i čl. 42. Statuta Srednje škole Hvar, Školski odbor Srednje škole Hvar, uz prethodnu suglasnost Splitsko-dalmatinske županije, KLASA:021-04/19-02/78, URBROJ: 2181/1-01-19-1 od 28. svibnja 2019.,. na svojoj sjednici održanoj dana 14. svibnja 2019. godine donosi**

**ODLUKU O IZMJENAMA I DOPUNAMA STATUTA**

**SREDNJE ŠKOLE HVAR**

**Članak 1.**

U Statutu Srednje škole Hvar od 27. rujna 2016. godine KLASA: 012-03/16-01/02, URBROJ: 2128-30-16-01/01 - pročišćeni tekst (koji obuhvaća pročišćeni tekst Statuta Srednje škole Hvar od 19.studenoga 2015.godine, KLASA: 012-03/15-01/02, URBROJ: 2128-30-15-01/1; Izmjene i dopune Statuta Srednje škole Hvar od 6. lipnja 2016. godine, KLASA: 012-03/16-01/01 URBROJ: 2128-30-16-01-01, donijete uz prethodnu suglasnost Splitsko-dalmatinske županije 31.ožujka 2016. KLASA: 021-04/16-02/92, URBROJ: 2181/1-01-16-1 i Dopune Statuta od 4.srpnja.2016.godine KLASA: 012-03/16-01/01, URBROJ: 2128-30-16-01-02 donijete uz prethodnu suglasnost Splitsko-dalmatinske županije 14.lipnja 2016. godine KLASA: 021-04/16-02/183, URBROJ: 2181/1-01-16-1 u članku 8. dodaje se novi stavak 5. koji glasi:

(5) Ravnatelj škole određuje osobe ovlaštene za potpisivanje financijske i druge dokumentacije.

**Članak 2.**

Članak 9. stavak 2. mijenja se i glasi:

(2) ) Djelatnost Škole je izvedba nastavnog plana i programa za stjecanje srednje školske spreme koji se ostvaruje u općoj gimnaziji (u Hvaru i u Jelsi); izvedba nastavnog plana i programa za stjecanje srednje stručne spreme koji se ostvaruje u obrazovnom sektoru poljoprivreda, prehrana i veterina: za zanimanje agroturistički tehničar u četverogodišnjem trajanju (u Jelsi); izvedba nastavnog plana i programa za stjecanje srednje stručne spreme koji se ostvaruje u obrazovnom sektoru turizam i ugostiteljstvo: za zanimanja hotelijersko-turistički tehničar u četverogodišnjem trajanju (u Jelsi), turističko-hotelijerski komercijalist u četverogodišnjem trajanju (u Hvaru); za zanimanje slastičar u trogodišnjem trajanju (u Jelsi), te za zanimanja kuhar i konobar u trogodišnjem trajanju u Hvaru i Jelsi;

**Članak 3.**

Članak 11. mijenja se i glasi:

Djelatnost iz članka 9. ovoga statuta Škola obavlja na temelju Nacionalnog kurikuluma, nastavnog plana i programa, godišnjeg plana i programa rada i Školskog i Strukovnog kurikuluma.

**Članak 4.**

U članku 12. stavku 2. riječi “do 30 rujna” zamjenjuju se riječima “do 7 listopada tekuće godine”.

U stavku 3.riječi “do 30 rujna” zamjenjuju se riječima “do 7 listopada tekuće godine”.

U stavku 5. riječi “do 5. listopada” zamjenjuju se riječima “do 15. listopada tekuće godine”.

**Članak 5.**

U članku 29. stavku 3. podstavku 3. riječ ”samostalno” se briše.

**Članak 6.**

U članku 31. stavku 5. iza riječi “stavka 1.” dodaju se riječi: “i stavka 2.”.

**Članak 7.**

U članku 35. stavku 1. iza riječi “i imenovanja” dodaje se riječ: “većine”.

**Članak 8.**

U članku 39. stavku 1. dodaje se novi podstavak 8. koji glasi:

* Ako tijelo koje ga je imenovalo u Školski odbor nije zadovoljno njegovim radom u Školskom odboru i ako u postupku imenovanja ravnatelja ne glasuje u skladu sa zaključkom tijela koje ga je imenovalo u Školski odbor.

**Članak 9.**

U članku 40. dodaju se novi stavci 3. i 4. koji glase:

(3) Odlukom o raspuštanju školskog odbora imenuje se povjerenstvo koje privremeno zamjenjuje školski odbor.

(4) Na imenovanje povjerenstva, način rada te ovlasti povjerenstva koje zamjenjuju školski odbor primjenjuju se odgovarajuće odredbe Zakona o odgoju i obrazovanju u osnovnoj i srednjoj školi.

**Članak 10.**

U članku 42. podstavak 9. mijenja se i glasi:

* na prijedlog ravnatelja donosi odluku o upućivanju radnika na liječnički pregled

kod ovlaštenog izabranog doktora specijaliste medicine rada radi utvrđivanja radne sposobnosti,

Dodaju se novi podstavci 22. i 23. koji glase:

* daje suglasnost ravnatelju Škole da omogući radnicima Škole obavljanje poslova na projektu Europske unije ili fondovima Europske unije u skladu sa zakonom,
* daje suglasnost ravnatelju Škole da u dijelu radnog vremena obavlja poslove na projektu Europske unije ili fondovima Europske unije u skladu sa zakonom,

Dosadašnji podstavak 22. postaje podstavak 24.

**Članak 11.**

U članku 80. briše se stavak 3.

**Članak 12.**”

Članak 81. mijenja se i glasi:

1. Natječaj za imenovanje ravnatelja raspisuje školski odbor najkasnije 60 dana prije isteka mandata aktualnog ravnatelja.
2. Natječaj se objavljuje u „Narodnim novinama“ i na mrežnim stranicama škole. Natječaj traje najkraće osam (8), a najduže petnaest (15) dana. O duljini trajanja natječaja odlučuje školski odbor.
3. U natječaju za imenovanje ravnatelja objavljuju se nužni uvjeti koje ravnatelj mora ispunjavati, dodatne kompetencije, vrijeme na koje se ravnatelj imenuje, rok u kojemu se primaju prijave na natječaj uz obveznu naznaku „za natječaj za ravnatelja“, dokazi o ispunjenosti potrebnih uvjeta koje kandidat uz prijavu treba dostaviti u izvorniku ili ovjerenoj preslici, te rok u kojem će kandidati biti izviješteni o rezultatima imenovanja, a koji ne može biti dulji od 45 dana od isteka roka za podnošenje prijava.
4. U natječaju se objavljuje i poziv kandidatima koji traže prednost imenovanja zbog ostvarivanja prednosti zapošljavanja prema posebnom propisu, da se u prijavi na natječaj izrijekom pozovu na propis koji im jamči prednost zapošljavanja i uz prijavu dostave sve propisane isprave za ostvarivanje prednosti.
5. U natječaju se izrijekom ističe da se na natječaj mogu ravnopravno javiti osobe oba spola.

**Članak 13.**

Nakon članka 81. dodaje se novi podnaslov:“UVJETI ZA IMENOVANJE RAVNATELJA“

Iza članka 81. dodaje se članak 81.a koji glasi:

Za ravnatelja Škole može biti imenovana osoba koja ispunjava nužne slijedeće uvjete:

* ima završen odgovarajući studij za obavljanje poslova nastavnika ili stručnog suradnika u školi, a koji može biti sveučilišni diplomski studij, integrirani preddiplomski i diplomski sveučilišni studij ili specijalistički diplomski stručni studij
* položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi.
* koja nije pravomoćno osuđena za kaznena djela ili protiv koje nije pokrenut i ne vodi se kazneni postupak zbog počinjenja kaznenih djela iz članka 106. Zakona o odgoju i obrazovanju u osnovnoj i srednjoj školi
* ima najmanje osam (8) godina radnog iskustva u školskim i drugim ustanovama u sustavu obrazovanja ili tijelima državne uprave nadležnim za obrazovanje od čega najmanje pet (5) godina na odgojno-obrazovnim poslovima u školskim ustanovama

**Članak 14.**

Između članka 81.a i članka 82. podnaslov „RAZMATRANJE PRIJAVA I DOSTAVLJANJE ŠKOLSKIM VIJEĆIMA“ se briše.

Članak 82. mijenja se i glasi:

1. Uz prijavu na natječaj kandidat za ravnatelja dužan je dostaviti dokaze o ispunjenosti nužnih uvjeta koji se odnose na završeni studij, odnosno stručnu spremu i pedagoške kompetencije, položen stručni ispit ili oslobođenje od obveze polaganja stručnog ispita, radno iskustvo i dokaz da se u trenutku podnošenja prijave na natječaj protiv njega ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi.
2. Uz prijavu na natječaj i priložene dokaze o ispunjenosti nužnih uvjeta za ravnatelja, kandidat može priložiti i dodatne kompetencije koje se vrednuju.
3. Dodatne kompetencije koje se vrednuju u postupku imenovanja ravnatelja Škole su poznavanje stranog jezika, osnovne digitalne vještine i iskustvo rada na projektima, a kandidati za ravnatelja ne moraju imati dodatne kompetencije.
4. Kandidat koji ostvaruje pravo prednosti prilikom zapošljavanja prema posebnim propisima dužan je u prijavi na natječaj pozvati se na to pravo, te osim dokaza o ispunjavanju nužnih uvjeta iz natječaja, priložiti i svu potrebnu dokumentaciju propisanu zakonom na koji se poziva, a ostvaruje prednost u odnosu na ostale kandidate samo pod jednakim uvjetima.
5. Uz prijavu na natječaj kandidat za ravnatelja je uz potrebnu dokumentaciju dužan dostaviti i program rada za mandatno razdoblje.

**Članak 15.**

Između članka 82. i članka 83. mijenja se podnaslov „DONOŠENJE ZAKLJUČKA O STAJALIŠTU“ i glasi: „RAZMATRANJE PRIJAVA I DOSTAVLJANJE ŠKOLSKIM VIJEĆIMA.

Članak 83. mijenja se i glasi:

1. Nakon završetka natječajnog roka prijave kandidata otvaraju se na sjednici školskog odbora.
2. Školski odbor prijave otvara i natječajnu dokumentaciju pregledava slijedom njihova urudžbiranja te utvrđuje:

* je li prijava dostavljena u propisanom roku,
* ispunjava li kandidat nužne uvjete natječaja,
* je li kandidat dostavio svu traženu dokumentaciju,
* je li sva natječajna dokumentacija dostavljena u traženom obliku iz članka 82. ovoga Statuta.

1. Nakon utvrđivanja činjenica iz stavka 2. ovoga članka školski odbor utvrđuje koji kandidati se smatraju kandidatima prijavljenim na natječaj te se za njih vrši vrednovanje dodatnih kompetencija.

**Članak 16.**

Nakon članka 83. dodaje se novi podnaslov: „DODATNE KOMPETENCIJE“

Iza članka 83. dodaje se novi članak 83.a koji glasi:

1. Za kandidate za koje je utvrđena ispunjenost natječajnih nužnih uvjeta provodi se na sjednici školskog odbora vrednovanje dodatnih kompetencija.
2. Ako je kandidat stekao dodatne kompetencije potrebne za ravnatelja propisane statutom, Školski odbor vrednuje bodovima dodatne kompetencije na slijedeći način:
3. Poznavanje stranog jezika razine B2 ili više prema Zajedničkom europskom referentnom okviru za jezike Školski odbor vrednuje prema priloženoj dokumentaciji kandidata uz prijavu koja to dokazuje, a to može biti svjedodžba ili diploma, uvjerenje odnosno potvrda ili druga isprava škole stranih jezika odnosno druge ovlaštene ustanove ili pravne osobe za edukaciju stranog jezika koja dokazuje da kandidat poznaje strani jezik na nekoj od navedenih razina, nosi jedan bod.
4. Osnovne digitalne vještine školski odbor vrednuje prema priloženoj dokumentaciji kandidata uz prijavu koja to dokazuje, a to može biti svjedodžba ili diploma, certifikat, uvjerenje odnosno potvrda ili druga isprava institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti nosi jedan bod.
5. Iskustvo rada na tri ili više projekata u ulozi voditelja, odgovorne osobe ustanove nositelja ili partnera u projektu, koordinatora ili člana projektnog tima prema priloženoj dokumentaciji kandidata uz prijavu koja to dokazuje kao što je potvrda ili isprava o sudjelovanju u pripremi i provedbi pojedinih projekata, nosi jedan bod.
6. Za svaku od tri dodatne kompetencije kandidat može ostvariti maksimalno jedan bod.
7. Svi dokazi iz ovog članka dostavljaju se u izvorniku ili ovjerenoj preslici.
8. Nakon završenog postupka vrednovanja dodatnih kompetencija sastavlja se lista kandidata prema ukupnom broju ostvarenih bodova za dodatne kompetencije. Školski odbor utvrđuje listu dva najbolje rangirana kandidata i dostavlja je Nastavničkom vijeću, Vijeću roditelja, Skupu radnika i Školskom odboru, osim ako se na natječaj javio samo jedan kandidat odnosno ako samo jedan kandidat ispunjava uvjete natječaja.

**Članak 17.**

Članak 84. mijenja se i glasi:

1. Ako nakon vrednovanja dodatnih kompetencija dva ili više kandidata imaju jednak najveći broj bodova Nastavničkom vijeću, Vijeću roditelja, Skupu radnika i Školskom odboru dostavlja se lista u kojoj su navedeni svi kandidati koji ostvaruju jednak najveći broj bodova.
2. Iznimno od stavka 1. ovoga članka, kada je jedan ili više kandidata koji su ostvarili najveći jednak broj bodova osoba koja ostvaruje prednost pri zapošljavanju prema posebnom propisu, u daljnju proceduru upućuje se lista u kojoj se navodi samo osoba odnosno osobe koje ostvaruju prednost pri zapošljavanju prema posebnom propisu.
3. Ako nakon vrednovanja dodatnih kompetencija jedan kandidat ima najveći broj bodova, a dva ili više kandidata imaju jednak drugo rangirani broj bodova na listi u daljnju proceduru upućuje se lista na kojoj su navedeni svi ti kandidati.
4. Iznimno od stavka 3. ovog članka , kada je jedan ili više kandidata koji su ostvarili jednak drugo rangirani broj bodova osoba koja ostvaruje prednost pri zapošljavanju prema posebnom propisu, u daljnju proceduru upućuje se lista u kojoj se uz osobu koja ima najveći broj bodova navodi samo osoba odnosno osobe koje ostvaruju prednost pri zapošljavanju prema posebnom propisu.

**Članak 18.**

Nakon članka 84. mijenja se podnaslov „ROKOVI DONOŠENJA STAJALIŠTA I DOSTAVE ZAKLJUČKA“ i glasi:“SAZIVANJE SJEDNICA VIJEĆA I SKUPA RADNIKA, PREDSTAVLJANJE PROGRAMA RADA KANDIDATA I DONOŠENJE ZAKLJUČKA O STAJALIŠTU“.

Iza članka 84. dodaje se novi članak 84.a koji glasi:

1. U roku od osam dana od sjednice Školskog odbora na kojoj su utvrđeni kandidati koji ispunjavaju nužne uvjete i provedeno vrednovanje i rangiranje kandidata te sastavljena lista kandidata, sazivaju se sjednice Nastavničkog vijeća, Vijeća roditelja i Skupa radnika.
2. Sjednice iz stavka 1. ovog članka sazivaju se u skladu s općim aktima Škole i odredbama ovog Statuta.
3. Sjednicu nastavničkog vijeća vodi član školskog odbora iz reda nastavničkog vijeća kojeg nastavničko vijeće izabere za predsjedavatelja sjednice, sjednicu vijeća roditelja vodi predsjednik vijeća roditelja, a skup (zbor) radnika član školskog odbora izabran od radničkog vijeća odnosno skupa (zbora) radnika.
4. U slučaju nemogućnosti da osobe iz stavka 3. ovog članka vode sjednicu, nastavničko vijeće, vijeće roditelja, odnosno skup (zbor) radnika biraju predsjedavatelja sjednice.
5. Na sjednici nastavničkog vijeća, vijeća roditelja i na skupu (zboru) radnika kandidati predstavljaju program rada za mandatno razdoblje.
6. Nakon završenog predstavljanja programa rada nastavničko vijeće, vijeće roditelja i skup (zbor) radnika tajno glasuju o kandidatima za ravnatelja, a nakon završenog glasovanja donosi se pisani zaključak koji se dostavlja školskom odboru.
7. Zaključci tijela iz stavka 6. ovoga članka obvezuju članove školskog odbora koje ih je imenovalo u školski odbor.

**Članak 19.**

Članak 85. mijenja se i glasi:

1. Glasovanje je pravovaljano ako mu je pristupila najmanje natpolovična većina članova nastavničkog vijeća, vijeća roditelja te skupa radnika
2. Na sjednici nastavničkog vijeća, Vijeća roditelja i Skupu radnika bira se izborno povjerenstvo koje će voditi postupak glasovanja i zapisnik o izborima. Izborno povjerenstvo ima predsjednika i dva člana. Članom izbornog povjerenstva ne može biti osoba koja je kandidat za ravnatelja Škole.
3. Izborno povjerenstvo abecednim redom utvrđuje izbornu listu kandidata za ravnatelja koju je utvrdio Školski odbor u skladu s odredbama ovog statuta.
4. Glasački listići izrađuju se abecednim redom i ovjeravaju pečatom Škole, a broj glasačkih listića mora biti jednak broju članova nazočnih na sjednici na kojoj se provodi glasovanje.
5. Svaki član nazočan na sjednici Nastavničkog vijeća, Vijeća roditelja i Skupu radnika glasuje na način da je na glasačkom listiću nedvojbeno jasno izražena volja birača.
6. Nakon obavljenog glasovanja izborno povjerenstvo prebrojava glasove s važećih glasačkih listića i sastavlja listu kandidata za ravnatelja Škole prema broju dobivenih glasova.
7. U slučaju da dva ili više kandidata za ravnatelja Škole dobiju isti najveći broj glasova, glasovanje se ponavlja između tih kandidata dok ne bude izabran jedan kandidat s najvećim brojem glasova, osim u slučaju ako jedan kandidat s istim najvećim brojem glasova ostvaruje pravo prednosti po posebnom propisu. U tom slučaju glasovanje se ne ponavlja nego je izabran kandidat koji po posebnom propisu ostvaruje pravo prednosti.
8. U slučaju da dva ili više kandidata za ravnatelja Škole dobiju isti najveći broj glasova, a dva ili više kandidata ostvaruju pravo prednosti pri zapošljavanju prema posebnom propisu glasovanje se ponavlja samo za kandidate koji ostvaruju pravo prednosti prema posebnom propisu.
9. Na temelju utvrđenih rezultata glasovanja Nastavničko vijeće, vijeće roditelja odnosno skup radnika donose pisane zaključke iz članka 84. ovog Statuta koji se dostavljaju Školskom odboru.

(10)Zaključkom se:

- utvrđuje ime i prezime kandidata koji je promoviran za imenovanje na funkciju ravnatelja

- obvezuju članovi-predstavnici vijeća i radnika u školskom odboru da kod imenovanja ravnatelja na sjednici Školskog odbora glasuju za imenovanje promoviranog ravnatelja

1. Zaključak potpisuje predsjedavatelj sjednice vijeća, odnosno skupa (zbora) radnika, a dostavlja se predsjedniku školskog odbora idući dan nakon održane sjednice vijeća, odnosno skupa (zbora) radnika.

**Članak 20.**

Nakon članka 85. mijenja se podnaslov „IZBOR I IMENOVANJE RAVNATELJA“ te glasi:“ IMENOVANJE RAVNATELJA“

Članak 86. mijenja se i glasi:

1. Predsjednik školskog odbora saziva sjednicu školskog odbora najkasnije u roku od 7 dana od dana zaprimanja zaključaka svih kolegijalnih tijela iz članka 84.a stavka 6. ovog Statuta.
2. Nakon primitka zaključka o stajalištu nastavničkog vijeća, vijeća roditelja i skupa radnika, glede pojedinog kandidata, te nakon što kandidati završe s predstavljanjem programa rada na sjednici školskog odbora, školski odbor javnim glasovanjem, većinom glasova ukupnog broja članova, donosi odluku o imenovanju ravnatelja škole.
3. Odlukom o imenovanju određuje se početak mandata ravnatelja.
4. Za imenovanog ravnatelja Škola dostavlja obrazloženi zahtjev ministru znanosti i obrazovanja za dobivanje suglasnosti u roku od tri dana od sjednice školskog odbora.
5. Odluka o imenovanju ravnatelja stupa na snagu kada Škola dobije suglasnost za imenovanog ravnatelja, a smatra se da je suglasnost dana i ako ministar istu ne uskrati u roku od 15 dana od dana dostave zahtjeva za suglasnošću.
6. Natječajni postupak će se ponoviti u skladu s odredbama Zakona o ustanovama i ovog Statuta ako prigodom glasovanja natpolovičnu većinu ne dobije niti jedan odnosno jedini kandidat ili ako ministar uskrati traženu suglasnost za imenovanje ravnatelja.
7. Ako je ministar uskratio suglasnost za imenovanje ravnatelja, postupak imenovanja ravnatelja ponovit će se u skladu s odredbama Zakona o ustanovama i ovog statuta.

**Članak 21.**

Nakon članka 86. mijenja se podnaslov „RADNI ODNOS RAVNATELJA“ te glasi: „SKLAPANJE I PRESTANAK UGOVORA O RADU S RAVNATELJEM“

Članak 87. mijenja se i glasi:

1. S imenovanim ravnateljem predsjednik školskog odbora sklapa ugovor o radu na određeno puno radno vrijeme na rok od pet (5) godina.
2. Prije sklapanja ugovora o radu s ravnateljem Škola je obvezna pribaviti dokaz o nepostojanju zapreka za zasnivanje radnog odnosa prema članku 106. stavcima 1. i 2. Zakona o odgoju i obrazovanju u osnovnoj i srednjoj školi.
3. Na zahtjev osobe koja je imenovana ravnateljem Škole, a koja u Školi ili drugoj školi ima sklopljen ugovor o radu na neodređeno vrijeme za radno mjesto nastavnika ili stručnog suradnika, taj ugovor o radu mirovat će do prestanka mandata, a najdulje za vrijeme dva uzastopna mandata.
4. Osoba iz stavka 1. ovoga članka ima pravo povratka na rad na poslove na kojima je prethodno radila u roku od 30 dana od dana prestanka obavljanja ravnateljskih poslova, u suprotnom joj prestaje radni odnos.
5. Ravnatelju Škole ugovor o radu prestaje:

* smrću
* istekom vremena na koje je sklopljen ugovor o radu na određeno vrijeme
* završetkom školske godine (31. kolovoza) u kojoj je navršio 65 godina života i najmanje 15 godina mirovinskog staža
* sporazumom sa Školom
* dostavom pravomoćnog rješenja o priznavanju prava na invalidsku mirovinu zbog potpunog gubitka radne sposobnosti
* otkazom Škole sukladno zakonskim odredbama.

**Članak 22.**

Nakon članka 87. dodaje se novi podnaslov: „IZVJEŠĆIVANJE KANDIDATA PRIJAVLJENIH NA NATJEČAJ ZA RAVNATELJA“

Dodaje se novi članak 87.a koji glasi:

* 1. Školski odbor je dužan u roku od 45 dana od dana isteka roka za podnošenje prijava na natječaj obavijestiti svakog prijavljenog kandidata o imenovanju ravnatelja i dati mu pouku o njegovu pravu da pregleda natječajni materijal i da u roku od 15 dana od dana primitka obavijesti može zahtijevati sudsku zaštitu kod nadležnog suda.
  2. Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.
  3. Tužba se podnosi općinskom sudu mjesno nadležnom prema sjedištu Škole.

**Članak 23.**

U članku 88. podstavak 17. mijenja se i glasi:

* izdaje nastavnicima i stručnim suradnicima Odluke o tjednom i godišnjem

zaduženju, a ostalim radnicima odluke o rasporedu radnog vremena,

Podstavak 21. mijenja se i glasi:

* imenuje članove Ispitnog povjerenstva za organizaciju i provođenje državne mature u školi te članove ostalih povjerenstava

U podstavku 24. riječi „15 dana“ zamjenjuju se riječima „60 dana“

Podstavak 29. mijenja se i glasi:

* u slučaju sumnje da je radniku Škole psihofizičko zdravlje narušeno u mjeri da bi njegova radna sposobnost mogla biti smanjena upućuje Školskom odboru obrazloženi prijedlog za donošenje odluke o upućivanju radnika na pregled kod ovlaštenog izabranog doktora specijaliste medicine rada radi utvrđivanja radne sposobnosti. Ako se ovlaštenom prosudbom izabranog doktora specijaliste medicine rada utvrdi da radnik nije u mogućnosti uredno izvršavati obveze u odgojno obrazovnom radu, istu prosudbu upućuje izabranom doktoru medicine primarne zdravstvene zaštite radnika radi pokretanja postupka za ostvarivanje prava iz mirovinskog osiguranja.

Dodaju se novi podstavci 35., 36. i 37., koji glase:

* uz suglasnost Školskog odbora omogućava radnicima Škole obavljanje poslova na projektima Europske unije ili fondovima Europske unije u skladu sa zakonom,
* uz suglasnost Školskog odbora može u dijelu radnog vremena sudjelovati kao radnik Škole u obavljanju poslova na projektima Europske unije ili fondovima Europske unije u skladu sa zakonom,
* rješenjem privremeno udaljava učenika iz odgojno-obrazovnog procesa do donošenja odluke o izricanju pedagoške mjere,

Dosadašnji podstavak 35, postaje podstavak 38.

**Članak 24**

Nakon članka 91. dodaje se novi podnaslov:“ZAMJENA RAVNATELJA“

Iza članka 91. dodaje se novi članak 91.a koji glasi:

1. U slučaju privremene spriječenosti, ravnatelja u obavljanju ravnateljskih poslova zamjenjuje nastavnik ili stručni suradnik kojega za to imenuje školski odbor.
2. Školski odbor može za osobu koja zamjenjuje ravnatelja imenovati člana nastavničkog vijeća koji nije član školskog odbora i koji se prethodno suglasi s imenovanjem.
3. Osoba koja zamjenjuje ravnatelja obavlja poslove ravnatelja koji se ne mogu odgađati do ravnateljeva povratka.
4. Osoba koja zamjenjuje ravnatelja može zastupati Školu u pravnom prometu prema trećima samo uz ravnateljevu pisanu punomoć.
5. Školski odbor može u svakom trenutku razriješiti osobu koja zamjenjuje ravnatelja i odrediti drugog člana nastavničkog vijeća.

**Članak 25.**

U članku 94. stavak 2. mijenja se i glasi:

1. Iznimno, ravnatelj može samostalno zasnovati radni odnos s tajnikom Škole bez natječaja na određeno vrijeme zbog obavljanja poslova koji ne trpe odgodu, do zasnivanja radnog odnosa na temelju natječaja ili na drugi propisani način, ali ne dulje od 60 dana računajući od prvog dana trajanja toga radnog odnosa.

**Članak 26.**

U članku 95. stavku 2. podstavku 17. riječi „dopunskog rada“ zamjenjuju se riječima „dopunskog nastavnog rada“.

Dodaju se novi podstavci 19. i 20. koji glase:

* odlučuje o zahtjevu roditelja odnosno učenika o promjeni programa ili o prelasku iz jedne škole u drugu
* odlučuje o upisu i nastavku obrazovanja učenika koji je prekinuo srednjoškolsko obrazovanje u skladu s odredbama Zakona o odgoju i obrazovanju u osnovnoj i srednjoj školi

Dosadašnji podstavak 19. postaje podstavak 21.

**Članak 27.**

Članak 98. mijenja se i glasi:

1. Radnici Škole su osobe koje su sa Školom sklopile ugovor o radu na neodređeno ili određeno vrijeme s punim ili nepunim radnim vremenom.
2. Radnici Škole su nastavnici, stručni suradnici, drugi stručni i pomoćno-tehnički radnici.

**Članak 28.**

U članku 109. dodaje se stavak 3. koji glasi:

1. Škola iznimno može upisati učenika i ako je od prekida obrazovanja prošlo više od dvije školske godine, uz suglasnost Ministarstva zaduženog za poslove obrazovanja.

**Članak 29.**

U članku 114. stavak 3. mijenja se i glasi:

1. Izborni predmeti obvezni su tijekom cijele školske godine za sve učenike koji se za njih opredijele, a učenik bira izborni predmet ili izborne predmete pri upisu u prvi razred ili najkasnije do 30. lipnja tekuće godine za iduću školsku godinu. Za uključivanje učenika u izbornu nastavu potrebna je pisana suglasnost roditelja.

U stavku 4. riječi „do 15. kolovoza“ zamjenjuju se riječima. „do 30 lipnja“

U stavku 5. iza riječi „nastavni predmet“ dodaje se zarez i riječi: „kao i ocjena iz vladanja“.

**Članak 30.**

U članku 116. stavku 4. riječi „dopunski rad“ zamjenjuju se riječima: „dopunski nastavni rad“

U stavku 5. iza riječi „dva dana“ dodaju se riječi: „od završetka nastavne godine“.

**Članak 31.**

U članku 123. stavku 3. riječi „i drugi član“ zamjenjuju se riječima „i ispitivač“.

**Članak 32.**

Članak 125. mijenja se i glasi:

1. Za učenika koji na kraju nastavne godine ima ocjenu nedovoljan (1) iz najviše dva nastavna predmeta, škola je dužna organizirati pomoć u učenju i nadoknađivanju znanja kroz dopunski nastavni rad koji je učenik dužan pohađati.
2. Trajanje dopunskog nastavnog rada iz stavka 1. ovoga članka utvrđuje nastavničko vijeće po nastavnim predmetima.
3. Dopunski rad ne može trajati kraće od 10 i dulje od 25 sati po nastavnom predmetu.
4. Nastavnici obavljaju dopunski nastavni rad u okviru 40-satnog radnog tjedna.
5. Ako učenik tijekom dopunskog nastavnog rada ostvari očekivane ishode, nastavnik mu zaključuje prolaznu ocjenu. S ocjenom ili potrebom upućivanja na popravni ispit nastavnik je dužan upoznati učenika na zadnjem satu dopunskog nastavnog rada.
6. Učeniku koji uspješno završi dopunski nastavni rad, ocjena se upisuje u svjedodžbu.
7. Ako se učeniku nakon završetka dopunskog nastavnog rada ne utvrdi prolazna ocjena, učenik se upućuje na polaganje popravnog ispita pred ispitnim povjerenstvom.
8. Popravni ispit polaže se pred Ispitnim povjerenstvom koje imenuje ravnatelj

**Članak 33.**

Članak 126. mijenja se i glasi:

Popravni ispiti održavaju se najkasnije do 25. kolovoza tekuće godine u nadnevcima koje odredi nastavničko vijeće a objavljuju se na mrežnoj stranici i oglasnoj ploči Škole.

**Članak 34.**

U članku 129 dodaje se novi stavak 3 koji glasi:

(3) Rokove polaganja ispita utvrđuje razredno vijeće.

U članku 132.a dodaje se novi stavak 4. koji glasi:

1. Iznimno od stavka 1. ovoga članka, u opravdanim slučajevima učenik srednje škole može upisati isti razred i više od dva puta, uz suglasnost ministra.

**Članak 35.**

Članak 141. mijenja se i glasi:

1. Pedagoške mjere zbog povreda dužnosti, neispunjavanja obveza, neopravdanih izostanaka i nasilničkog ponašanja su:

* opomena (izriče razrednik),
* ukor (izriče razredno vijeće),
* opomena pred isključenje (izriče nastavničko vijeće),
* isključenje iz škole (izriče ravnatelj).

1. Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te Pravilnika o kriterijima za izricanje pedagoških mjera.
2. Pedagoške mjere opomena, ukor i opomena pred isključenje su mjere upozorenja koje se ne izriču u upravnom postupku, dok se pedagoška mjera isključenje iz škole izriče u upravnom postupku.
3. Prije izricanja pedagoške mjere učeniku se mora omogućiti savjetovanje s odgojno-obrazovnim radnikom te izjašnjavanje o činjenicama i okolnostima koje su važne za donošenje odluke o opravdanosti izricanja pedagoške mjere, a roditelj ili skrbnik mora biti informiran o neprihvatljivom ponašanju, načinu prikupljanja informacija, prikupljenim informacijama koje su važne za donošenje odluke o izricanju pedagoške mjere.
4. Učeniku se može izreći pedagoška mjera i bez izjašnjavanja učenika ako se učenik bez opravdanoga razloga ne odazove pozivu razrednika ili druge ovlaštene osobe (ili izričito izjavi da se ne želi očitovati), odnosno bez informiranja roditelja ili skrbnika, odnosno ako se roditelj ili skrbnik ne odazove ni pisanom pozivu na razgovor.
5. Pedagoške mjere izriču se za tekuću školsku godinu.
6. U slučaju promjene ponašanja učenika izrečena pedagoška mjera upozorenja opomena, ukor i opomena pred isključenje može se ukinuti.
7. Odluku o ukidanju pedagoške mjere upozorenja iz stavka 7. ovoga članka donosi tijelo koje je pedagošku mjeru i izreklo.
8. Na izrečenu pedagošku mjeru upozorenja odnosno opomenu, ukor i opomena pred isključenje učenik odnosno roditelj učenika može podnijeti prigovor ravnatelju škole u roku od 8 dana od dana izricanja pedagoške mjere.

**Članak 36.**

Članak 142. se mijenja i glasi:

* 1. Pedagošku mjeru Isključenja iz škole izriče ravnatelj rješenjem na temelju prijedloga Nastavničkog vijeća, prema kriterijima i na način propisan odredbama Pravilnika o kriterijima za izricanje pedagoških mjera i Zakona o odgoju i obrazovanju u osnovnoj i srednjoj školi.
  2. Pedagoška mjera isključenja iz škole ne može se izreći ako prethodno učeniku nije izrečena neka od blažih pedagoških mjera.
  3. Iznimno od stavka 2. ovog članka pedagoška mjera isključenja iz škole može se izreći bez prethodnog izricanja blažih pedagoških mjera samo za neko osobito teško neprihvatljivo ponašanje.
  4. Na pokretanje postupka, vođenja postupka i donošenja rješenja o pedagoškoj mjeri isključenja iz škole primjenjuju se odredbe Zakona o općem upravnom postupku.
  5. U postupku izricanja pedagoške mjere isključenja iz škole, škola surađuje s Centrom za socijalnu skrb o čemu brigu vodi stručna služba škole.
  6. Rješenje o isključenju učenika iz škole dostavlja se učeniku, odnosno njegovom roditelju ili skrbniku u pismenom obliku u roku od tri (3) dana od dana donošenja.
  7. U rješenju o isključenju učenika iz škole mora biti naputak da učenik ima pravo polagati razredni ispit.
  8. Razredni ispit polaže u postupku i na način koji je propisan Zakonom i ovim Statutom.
  9. Na izrečenu pedagošku mjeru isključenja iz škole učenik odnosno roditelj ili skrbnik učenika može izjaviti žalbu u roku od 15 dana od dana primitka rješenja. O žalbi odlučuje Ministarstvo znanosti i obrazovanja.

**Članak 37.**

Briše se podnaslov „OPOMENA“ između članka 142. i 143.

Članak 143. mijenja se i glasi:

1. Ravnatelj može rješenjem privremeno udaljiti učenika iz odgojno-obrazovnog procesa najduže do 8 dana.
2. O privremenom udaljavanju učenika iz stavka 1. ovog članka ravnatelj je dužan pisanim putem izvijestiti roditelja i nadležni centar za socijalnu skrb.
3. Protiv rješenja iz stavka 1. ovog članka ne može se izjaviti žalba, već se može pokrenuti upravni spor tužbom kod nadležnog upravnog suda u roku 30 dana od dana dostave rješenja.

**Članak 38.**

U članku 164. dodaje se novi stavak 2. koji glasi:

1. Roditelji učenika imaju pravo i obvezu biti upoznati sa svim sadržajima obuhvaćenima nastavnim planom i programom i školskim kurikulumom koji su objavljeni na mrežnim stranicama škole: obveznim i izbornim nastavnim predmetima, međupredmetnim i/ili interdisciplinarnim sadržajima i/ili modulima, izvannastavnim, eksperimentalnim i posebnim programima te dati suglasnost za sudjelovanje učenika u svim navedenim sadržajima osim u nastavnim predmetima koji su dio odgojno-obrazovnog standarda.

**Članak 39.**

U članku 187. dodaju se novi stavci 3. i 4. koji glase:

(3) Članovi vijeća glasuju javno tako da se dizanjem ruke izjašnjavaju za ili protiv prijedloga o kojem odlučuju.

(4) Članovi vijeća glasuju tajno na način da je na glasačkom listiću nedvojbeno jasno izražena volja birača.

**Članak 40.**

1. Ove Izmjene i dopune Statuta stupaju na snagu osmog dana od objave na oglasnoj ploči Škole.
2. Na ove Izmjene i dopune Statuta Osnivač je dao suglasnost, KLASA 021-04/19-02/78, URBROJ: 2181/1-01-19-1 od 28. svibnja 2019.
3. Utvrđuje se da su ove Izmjene i dopune Statuta objavljene na oglasnoj ploči Škole dana 14. lipnja 2019. i stupile su na snagu 22. lipnja 2019.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_

Damir Šurjak, dipl.oec.

KLASA:003-05/19-02/01

URBROJ: 2128-30-03-19-4 Ravnatelj :

Hvar, 14. lipnja 2019. \_\_\_\_\_\_\_\_\_\_\_\_\_\_\_\_\_

Saša Paduan,prof.